Kamu bisa jelasin ke aku soal Tahok dalam bahasa jawa?

Tahok yaiku jajanan saka kutha Surakarta sing praupané mèmper bubur sumsum. Tahok iki digawé saka duduh kedhélé lan diwènèhi duduh jaé. Panganan iki wiwitané digawa wong dodol saka tyonghwa banjur bebrayan ing kutha Surakarta. Saka jenengé, panganan iki asalé saka tembung "Tahoa" sing kadapuk saka 2 tembung yaiku Tao utawa teu tegesé kacang kedhélé banjur hoa utawa hu tegese dhéplok. Dadi Tahoa yaiku kacang kedhélé sing didhéplok. Wujudé tahok nalika ing dandang mempèr kaya tahu amarga padha-padha saka kedhélé. Ananging tahok iki luwih alus ing cangkem. Alusé memper pudhing sutra. Tahok duwé khasiyat ngangetaké awak. Duduh tahok iki digawé saka gula jawa, jaé, pandhan lan seré. Pramila duduh iki rasané anget nalika ana gurung. Bakul tahok bisa ditemoni ing pinggir dalan utamané ing pasar gedhé. Bakulé racaké nganggo grobak utawa dipikul. ananging ana titikan sing mligi yaiku nganggo topi Laken (topi koboi) nalika ider. Bakul tahok racaké isih nganggo piranti giling kedhélé tradhisional.